Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την τροποποίηση για δέκατη όγδοη φορά της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (98/C 59/04) (Κείμενο που παρουσιάζει ενδιαφέρον για τον ΕΟΧ) COM(97) 738 τελικό - 98/0005(COD)

(Υποβλήθηκε από την Επιτροπή στις 7 Ιανουαρίου 1998

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία που προβλέπεται στο άρθρο 189 Β της συνθήκης,

Εκτιμώντας:

ότι πρέπει να εγκριθούν μέτρα για την ομαλή λειτουργία της εσωτερικής αγοράς 7 ότι η εσωτερική αγορά περιλαμβάνει χώρο χωρίς εσωτερικά σύνορα εντός του οποίου διασφαλίζεται η ελεύθερη κυκλοφορία προϊόντων, προσώπων, υπηρεσιών και κεφαλαίου 7

ότι η λειτουργία της εσωτερικής αγοράς πρέπει επίσης βαθμιαία να βελτιώσει την ποιότητα της ζωής, την προστασία της υγείας και την ασφάλεια των καταναλωτών 7 ότι τα μέτρα που προτείνονται από την παρούσα οδηγία ευθυγραμμίζονται με το ψήφισμα του Συμβουλίου της 9ης Νοεμβρίου 1989, σχετικά με τις μελλοντικές προτεραιότητες για την αναθέρμανση της πολιτικής για την προστασία των καταναλωτών (1) 7

ότι το Συμβούλιο και οι αντιπρόσωποι των κυβερνήσεων των κρατών μελών, σε κοινή συνεδρίαση στο Συμβούλιο, εξέδωσαν την απόφαση 90/238/Ευρατόμ, ΕΚΑΧ, ΕΟΚ (2) σχετικά με πρόγραμμα δράσης από το 1990 έως το 1994 στο πλαίσιο του προγράμματος «Η Ευρώπη εναντίον του καρκίνου» 7

ότι, για τη βελτίωση της προστασίας της υγείας και της ασφάλειας του καταναλωτού, ουσίες που ταξινομούνται ως καρκινογόνες, μεταλλαξιογόνες ή τοξικές για την αναπαραγωγή, καθώς και παρασκευάσματα που τις περιέχουν, δεν πρέπει να διατίθενται στην αγορά προς χρήση του ευρέος κοινού 7

ότι η οδηγία 94/60/ΕΟΚ του Ευρωπαϊκού Κοινοβουλίου και του Συμβουλίου (3), για τη δέκατη τέταρτη τροποποίηση της οδηγίας 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (4), περιλαμβάνει κατάλογο υπό μορφή προσαρτήματος στα σημεία 29, 30 και 31 του παραρτήματος I της οδηγίας 76/769/ΕΟΚ, ο οποίος περιλαμβάνει ουσίες που ταξινομούνται ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2 7 ότι τέτοιου είδους ουσίες και παρασκευάσματα δεν πρέπει να διατίθενται στην αγορά προς χρήση του ευρέος κοινού 7

ότι η Επιτροπή καλείται βάσει της οδηγίας 94/60/ΕΚ να υποβάλει στο Ευρωπαϊκό Κοινοβούλιο και στο Συμβούλιο πρόταση για την επέκταση του καταλόγου αυτού, εντός έξι μηνών από τη δημοσίευση προσαρμογής στην τεχνική πρόοδο του παραρτήματος Ι της οδηγίας 67/548/ΕΟΚ του Συμβουλίου (5), που περιλαμβάνει ουσίες οι οποίες ταξινομούνται ως καρκινογόνες, μεταλλαξιογόνες ή τοξικές για την αναπαραγωγή κατηγορίας 1 ή 2 7

ότι η οδηγία 96/54/ΕΚ της Επιτροπής (6) για την προσαρμογή για εικοστή δεύτερη φορά στην τεχνική πρόοδο της οδηγίας 67/548/ΕΟΚ, και ιδίως το παράρτημα Ι, περιλαμβάνει 16 ουσίες που πρόσφατα ταξινομήθηκαν ως καρκινογόνες, μεταλλαξιογόνες ή τοξικές για την αναπαραγωγή κατηγορίας 1 ή 2 7 ότι οι ουσίες αυτές πρέπει να προστεθούν στα σημεία 29, 30 και 31 του προσαρτήματος στο παράρτημα Ι της οδηγίας 76/769/ΕΟΚ 7

ότι οι κίνδυνοι και τα πλεονεκτήματα των ουσιών που πρόσφατα ταξινομήθηκαν ως καρκινογόνες, μεταλλαξιογόνες και τοξικές για την αναπαραγωγή κατηγορίας 1 ή 2 έχουν ληφθεί υπόψη 7

ότι η παρούσα οδηγία δεν επηρεάζει την κοινοτική νομοθεσία που καθορίζει ελάχιστες απαιτήσεις για την προστασία των εργαζομένων, η οποία προβλέπεται στην οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (7), καθώς και επιμέρους οδηγίες που βασίζονται σ' αυτήν, ιδίως την οδηγία 90/394/ΕΟΚ του Συμβουλίου, της 28ης Ιουνίου 1990 σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ (8),

ΕΞΕΛΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Οι ουσίες που παρατίθενται στο παράρτημα της παρούσας οδηγίας προστίθενται στις ουσίες εκείνες που παρατίθενται στο προσάρτημα των σημείων 29, 30 και 31 του παραρτήματος Ι της οδηγίας 76/769/ΕΟΚ.

Άρθρο 2

1. Τα κράτη μέλη εκδίδουν και δημοσιεύουν τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση με την παρούσα οδηγία το αργότερο ένα χρόνο μετά την ημερομηνία εκδόσεώς της και πληροφορούν αμέσως την Επιτροπή σχετικά.

Εφαρμόζουν τις διατάξεις αυτές από . . .

2. Όταν τα κράτη μέλη θεσπίζουν τις διατάξεις αυτές, οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις αυτής της αναφοράς καθορίζονται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ C 294 της 23.11.1989, σ. 1.

(2) ΕΕ L 137 της 30.5.1990, σ. 31.

(3) ΕΕ L 365 της 31.12.1994, σ. 1.

(4) ΕΕ L 262 της 27.9.1976, σ. 201.

(5) ΕΕ L 196 της 16.8.1967, σ. 1/67 7 οδηγία όπως τροποποιήθηκε τελευταία από την οδηγία 96/56/ΕΚ του Ευρωπαϊκού Κοινοβουλίου και του Συμβουλίου (ΕΕ L 236 της 18.9.1996, σ. 35).

(6) ΕΕ L 248 της 30.9.1996, σ. 1.

(7) ΕΕ L 183 της 29.6.1989, σ. 1.

(8) ΕΕ L 196 της 26.7.1990, σ. 1.

ΠΡΟΣΑΡΤΗΜΑ

Πρόλογος

Επεξηγήσεις των επικεφαλίδων των στηλών

Ουσίες

Το όνομα είναι το ίδιο με εκείνο που χρησιμοποιείται για την ουσία στο παράρτημα Ι της οδηγίας 67/548/ΕΟΚ. Όπου αυτό είναι δυνατό, οι επικίνδυνες ουσίες χαρακτηρίζονται από τα ονόματά τους Einecs (European Inventory of Existing Commercial Chemical Substances) ή Elincs (European List of Notified Chemical Substances). Ονόματα που δεν περιλαμβάνονται στον κατάλογο υπό μορφή Einecs ή Elincs χαρακτηρίζονται χρησιμοποιώντας διεθνώς αναγνωρισμένη χημική ονομασία (π.χ. ISO, IUPAC). Σε ορισμένες περιπτώσεις, περιλαμβάνεται πρόσθετη κοινή ονομασία.

Αριθμός ευρετηρίου

Ο αριθμός ευρετηρίου είναι ο κωδικός αναγνώρισης που δίδεται στην ουσία στο παράρτημα I της οδηγίας 67/548/ΕΟΚ. Οι ουσίες παρατίθενται στον κατάλογο του προσαρτήματος σύμφωνα με τον εν λόγω αριθμό ευρετηρίου.

Αριθμός ΕΚ

Για κάθε ουσία που παρατίθεται στον ευρωπαϊκό κατάλογο υφισταμένων εμπορικών χημικών ουσιών (EINECS), υπάρχει κωδικός αναγνώρισης. Ο κωδικός αρχίζει με τα στοιχεία 200-001-8.

Για κάθε νέα ουσία που κοινοποιείται βάσει της οδηγίας 67/548/ΕΟΚ, ορίζεται κωδικός αναγνώρισης και δημοσιεύεται στον ευρωπαϊκό κατάλογο κοινοποιημένων χημικών ουσιών (ELINCS). Ο κωδικός αρχίζει με τα στοιχεία 400-010-9.

Αριθμός CAS

Οι αριθμοί CAS (Chemical Abstract Service - Υπηρεσία χημικών πεπραγμένων) ορίζονται για τις ουσίες, προκειμένου να βοηθήσουν στην αναγνώρισή τους.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>